Diac’hubet eo ar vro diouzh Skandinaviz gant Alan II (Alan Varvek). War e lerc’h e teu duged, hag a vez graet “konted” anezho a-wechoù (evit klask izelaat anezho a-berzh ar rieien frank, tra ma ra ar babelezh hag ar galloudoù bras all gant “duged”; met ivez gant ar Vretoned o-unan a-wechoù all, evit abegoù dishañval-krenn avat, pa oa ar comes a-us d’an dux, ha d’ar rex ivez, e sevenadur ar Romaned, boaz miret ganto — met an holl dermenoù-se a oa evit gwir troidigezhioù eus ar brezhoneg gwledig, an hini a ren war ur gwlad (bro ur riegezh ganti). Ingal e klask ar rieien-se kreskiñ o emrenerezh.